钦定古今图书集成/明伦汇编/氏族典/第231卷 > 杨宪
## 钦定古今图书集成/明伦汇编/氏族典/第231卷 > 杨宪

按《明外史杨宪传》：“宪字希武，阳曲人。少从父官江南，
遂家焉。太祖克集庆，宪进谒，与语，悦之，留居幕府。除
博士谘议，擢江南行省都事。久之，出为浙东行省郎
中，迁中书省参议，出为江西行省参政，召为司农卿，
参政中书省。洪武元年，改御史中丞。宪数短李善长
于帝前，善长由是深忌宪。明年，出为山西参政，召为”
中书右丞。三年迁左丞。宪有才辩，刻深多忌。丞相汪
广洋庸懦，位宪上，宪深恶之。遂嗾御史刘炳等劾罢，
又教炳劾刑部侍郎左安礼等八人。帝知其为宪所
使，于是善长劾宪“排陷大臣。”帝怒，穷竟其罪，宪遂伏
诛。